
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1102 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιχορήγηση μέσω του Προγράμματος Δημοσίων Επεν¬ 
δύσεων της Ανώνυμης Εταιρείας με την επωνυμία 
«ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.», για την 
υλοποίηση των έργων: (α) Υποβρύχια Διασύνδεση 
Κέρκυρας - Ηγουμενίτσας», (β) «Υποβρύχια Διασύν¬ 
δεση Μέσης Τάσης Πάρου - Νάξου» και (γ) «Υποβρύ¬ 


χια Διασύνδεση Μέσης Τάσης Πηλίου - Σκιάθου».... 1 
Συμβάσεις μίσθωσης έργου στον Δήμο Πεταλού¬ 
δων. 2 

Συμβάσεις μίσθωσης έργου στο Δήμο Λέρου. 3 

Συμβάσεις μίσθωσης έργου στον Δημοτικό Παιδικό 

Σταθμό Καρπάθου. 4 

Συμβάσεις μίσθωσης έργου στον Δημοτικό Αθλητι¬ 
κό Οργανισμό Καλυμνίων (Δ.Α.Ο.Κ.). 5 


ΑΠΟΦΑΣΕΙ Σ 

Αριθμ. Δ5/ΗΛ/Β/Φ45Β/14984 (1) 


Επιχορήγηση μέσω του Προγράμματος Δημοσίων Επεν¬ 
δύσεων της Ανώνυμης Εταιρείας με την επωνυμία 
«ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.», για την 
υλοποίηση των έργων: (α) Υποβρύχια Διασύνδεση 
Κέρκυρας - Ηγουμενίτσας», (β) «Υποβρύχια Διασύνδε¬ 
ση Μέσης Τάσης Πάρου - Νάξου» και (γ) «Υποβρύχια 
Διασύνδεση Μέσης Τάσης Πηλίου - Σκιάθου». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

I. Τις διατάξεις: 

1. Του ν. 1558/1985 «Κυβέρνηση και Κυβερνητικά Οργα¬ 
να» (ΦΕΚ Α' 137/26.07.1985), όπως έχει τροποποιηθεί και 
ισχύει και όπως έχει κωδικοποιηθεί με το π.δ. 63/2005 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» (ΦΕΚ Α' 98/22.4.2005). 

2. Του π.δ. 381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας» (ΦΕΚ 168Α) όπως 
τροποποιήθηκε με το π.δ. 27/1996 «Συγχώνευση των 
Υπουργείων Τουρισμού, Βιομηχανίας Ενέργειας Τεχνο¬ 
λογίας και Εμπορίου στο Υπουργείο Ανάπτυξης» (ΦΕΚ 
19Α) και το π.δ. 191/1996 «Τροποποίηση των διατάξεων 
του π.δ. 381/1989 «Οργανισμός Υπουργείου Ανάπτυξης» 
(ΦΕΚ/Α/168). 

3. Του π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/τ. Α/14.7.2000). 

4. Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ/Α/57). 

5. Που διέπουν τις Δημόσιες Επενδύσεις και ειδικό¬ 
τερα τις διατάξεις του ν. 2212/1952, των ν.δ. 2957/1954 
και 4355/1964, των β.δ. 120/1960 και 498/1960, καθώς και 
του Αρθρου 11 του ν. 2860/2000 «Χρηματοδοτήσεις και 
Πληρωμές από τον Προϋπολογισμό Δημοσίων Επενδύ¬ 
σεων» (ΦΕΚ/Α/251). 

6. Του ν. 2362/1995 «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις» 
(ΦΕΚ/Α/247). 

7. Του π.δ. 136/1998 «Περιορισμοί έκδοσης χρηματικών 
ενταλμάτων προπληρωμής και ευθύνες υπολόγων» (ΦΕΚ 
Α' 107). 

8. Της απόφασης του Υπουργού τ. Συντονισμού Χ.Δ. 
9035/30.7.1973 «Περί γενικών διατάξεων αφορωσών εις 
την εκτέλεσιν, χρηματοδότησιν κλπ. Έργων και Μελε¬ 
τών του Προγράμματος Δημοσίων Επενδύσεων» (ΦΕΚ/ 
Β/999). 

9. Της απόφασης του Υπουργού Οικονομικών υπ’ αριθμ. 
2014380/377/0026/1998 «Καθορισμός δικαιολογητικών 
παροχής επιχορηγήσεων σε Ν.Π.Δ. ή Ι.Δ. από πιστώσεις 
του Κρατικού Προϋπολογισμού» (ΦΕΚ 284/Β). 

10. Του ν. 2773/1999 «Απελευθέρωση της αγοράς ηλε¬ 
κτρικής ενέργειας Ρύθμιση θεμάτων ενεργειακής πολι¬ 
τικής και λοιπές διατάξεις» (ΦΕΚ/Α/286/22.12.1999), όπως 
έχει τροποποιηθεί και ισχύει. 

11. Του ν. 3426/2005 “Επιτάχυνση της διαδικασίας για 
την απελευθέρωση της αγοράς ηλεκτρικής ενέργειας” 
(ΦΕΚ/Α/309/22.12.2005) 

12. Τις διατάξεις των ν. 1468/1950 (ΦΕΚ/Α/169) «Περί 
ιδρύσεως της Δημόσιας Επιχειρήσεως Ηλεκτρισμού» 
και του π.δ. 333/2000 «Μετατροπή της Δημόσιας Επι- 
χειρήσεως Ηλεκτρισμού (ΔΕΗ) σε Ανώνυμη Εταιρεία και 
έγκριση του Καταστατικού αυτής» (ΦΕΚ/Α/278). 

13. Τη διάταξη του άρθρου 82 παρ.13 του νόμου 
3057/2002 (ΦΕΚ/Α/239) «Τροποποίηση και συμπλήρωση 
του ν. 2725/1999, ρύθμιση θεμάτων Υπουργείου Πολιτι¬ 
σμού και άλλες διατάξεις». 

14. Της απόφασης του Υπουργού Ανάπτυξης Δ5/ΗΛ/ 
Β/Φ1/Οικ.6296/2001 «Κανονισμός Αδειας Διαχείρισης και 
Εκμετάλλευσης του Συστήματος» (ΦΕΚ/Β/360/4.4.2001) 
και της απόφασης του Υπουργού Ανάπτυξης Δ5/ΗΛ/ 

Β/Φ1/7705/25.04.2001 με την οποία χορηγήθηκε Άδεια 
Διαχείρισης και Εκμετάλλευσης του Συστήματος στην 
εταιρεία Διαχειριστής Ελληνικού Συστήματος Μεταφο¬ 
ράς Ηλεκτρικής Ενέργειας Α.Ε. 

15. Της απόφασης του Υπουργού Ανάπτυξης Δ5/Β/ 
ΦΙ/οικ.17771/18.10.2001 «Κανονισμός Αδειας αποκλειστι¬ 
κότητας της κυριότητας του Συστήματος Μεταφοράς 
Ηλεκτρικής Ενέργειας (ΦΕΚ/Β/1423/22.10.2001) και της 
απόφασης του Υπουργού Ανάπτυξης Δ5/Β/Φ1/οικ.1086 
«Χορήγηση Αδειας αποκλειστικότητας της κυριότητας 
του Συστήματος μεταφοράς ηλεκτρικής ενέργειας» 
(ΦΕΚ/92/Β/31.1.2002). 

16. Της από 3.5.2001 σύμβασης παραχώρησης ελέγχου 
του Συστήματος Μεταφοράς Ηλεκτρικής Ενέργειας με¬ 
ταξύ της ΔΕΣΜΗΕ Α.Ε. και της ΔΕΗ Α.Ε. που εγκρίθηκε 
με την υπ’ αριθμ. Α.Π./Δ5/ΗΛ/Β/Φ1/οικ.8219/03.05.2001 
απόφαση του Υπουργού Ανάπτυξης. 

17. Της υπ’ αριθμ. Δ5-ΗΛ/Β/Φ5/οικ8311/9.5.2005 απόφα¬ 
σης του Υπουργού Ανάπτυξης «Εγκριση του Κώδικα Δι¬ 
αχείρισης του Συστήματος και Συναλλαγών ηλεκτρικής 
Ενέργειας» (ΦΕΚ Β/655/17.5.2005). 

18. Του ν. 2992/2002 «Μέτρα για την ενίσχυση της 
κεφαλαιαγοράς και την ανάπτυξη της επιχειρηματικό¬ 
τητας και άλλες διατάξεις» (ΦΕΚ/Α/54) και ιδίως του 
Κεφαλαίου Δ’ αυτού (άρθρα 20 έως και 27) με τίτλο 
«Διαφάνεια των χρηματοοικονομικών σχέσεων μεταξύ 
του Κράτους και των Δημοσίων Επιχειρήσεων, σε συμ¬ 
μόρφωση προς την Οδηγία 2000/52/ΕΚ της Επιτροπής 
και την Οδηγία 80/723/ΕΟΚ». 

19. Του Καν. (ΕΚ) 1260/1999 (ί 161) του Συμβουλίου περί 
γενικών διατάξεων για τα διαρθρωτικά ταμεία και ιδίως 
το άρθρο 29 παράγραφος 4. 

20. Του Καν. (ΕΚ) 1685/2000 (ί 193) της Επιτροπής 
για τη θέσπιση λεπτομερών κανόνων εφαρμογής του 
κανονισμού (ΕΚ) αριθμ. 1260/1999 του Συμβουλίου όσον 
αφορά την επιλεξιμότητα των δαπανών των ενεργειών 
που συγχρηματοδοτούνται από τα διαρθρωτικά ταμεία, 
όπως ισχύει. 

21. Του ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ/Α/251). 

22. Της απόφασης του Υπουργού τ. Εθνικής Οικονομί¬ 
ας 18527/ΓΔΑΠΠΠΔΕ156/762001 «Τύπος και περιεχόμενο 
απόφασης ένταξης πράξης σε Επιχειρησιακό πρόγραμ¬ 
μα του ΚΠΣ 2000 - 2006, σύμφωνα με το άρθρο 5, παρ. 
3 του ν. 2860/2000» (ΦΕΚ/Β/758). 

23. Της κοινής υπουργικής απόφασης υπ’ αριθμ. 24812/ 
ΓΔΑΠΠΠΔΕ 235/20.7.2001 «Προσδιορισμός των στοιχείων 
που καταχωρίζονται στο ΟΠΣ και χρόνος υποβολής 
τους, σύμφωνα με το άρθρο 2 παρ. 4 του ν. 2860/2000» 
(ΦΕΚ/Β/1002). 

24. Της απόφασης της Ευρωπαϊκής Επιτροπής (2000) 
3405/28.11.2000 που αφορά την έγκριση του Κοινοτικού 
Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις Περιφέρειες που υπάγονται στο στόχο 
αριθμ. 1 στην Ελλάδα. 

25. Τ ου αναθεωρημένου Επιχειρησιακού Προγράμματος 
«Ανταγωνιστικότητα» (ΕΠΑΝ), όπως αυτό εγκρίθηκε με 
την απόφαση της Επιτροπής Ε (2005)5832/20.12.2005. 

26. Του Συμπληρώματος Προγραμματισμού του Επι¬ 
χειρησιακού Προγράμματος «Ανταγωνιστικότητα», όπως 


ισχύει, και ειδικά το τμήμα που αναφέρεται στο Μέτρο 
6.3 με τίτλο «Ειδικές Ενεργειακές Υποδομές για τα Νη¬ 
σιά & για την Προώθηση των ΑΠΕ». 

II. Το γεγονός ότι: 

1. Οι γραμμές μεταφοράς υψηλής τάσης και οι γραμ¬ 
μές μέσης τάσης είναι έργα υποδομής, απαραίτητα για 
την παροχή υπηρεσιών κοινής ωφέλειας, στα οποία 
έχουν ελεύθερη και χωρίς διακρίσεις πρόσβαση όλοι 
οι δυνητικοί χρήστες. Ως έργα υποδομής αποτελούν 
μέτρα γενικού χαρακτήρα και αποσκοπούν στο δημόσιο 
συμφέρον, εφόσον ωφελούν όλους τους καταναλωτές 
αδιακρίτως. Πρόκειται δε για έργα προτεραιότητας, που 
έχουν μεγάλη σημασία τόσο για την ομαλή λειτουργία 
της απελευθερωμένης αγοράς ενέργειας όσο και για 
την ασφάλεια του ενεργειακού εφοδιασμού. 

2. Σύμφωνα με το άρθρο 2 του ν. 2773/99, όπως τρο¬ 
ποποιήθηκε και ισχύει, οι γραμμές μεταφοράς υψηλής 
τάσης, θαλάσσιες ή χερσαίες, ανήκουν στο σύστημα 
ηλεκτρικής ενέργειας, ενώ οι γραμμές μέσης τάσης 
ανήκουν στο δίκτυο διανομής. 

3. Σύμφωνα με το άρθρο 12 του προαναφερθέντος 
νόμου το σύστημα ηλεκτρικής ενέργειας ανήκει απο- 
κλειστικώς στη ΔΕΗ Α.Ε., η οποία έχει λάβει άδεια απο¬ 
κλειστικότητας της κυριότητας του Συστήματος. Το 
ίδιο ισχύει και για το Δίκτυο Διανομής, για το οποίο 
με τις διατάξεις του άρθρου 21 του ν. 2773/1999 έχει 
χορηγηθεί άδεια αποκλειστικής κυριότητας, οι όροι και 
οι προϋποθέσεις της οποίας πρόκειται να καθοριστούν 
με σχετική υπουργική απόφαση. 

4. Η ΔΕΗ Α.Ε., ως Κύριος του Συστήματος και του 
Δικτύου, υποχρεούται στην ανάπτυξη αυτών, σύμφωνα 
με τις οδηγίες του Διαχειριστή του Συστήματος και 
του Διαχειριστή του Δικτύου. Επίσης, ως Κύριος του 
Δικτύου, υποχρεούται στην ανάπτυξη αυτού, σύμφωνα 
με τις οδηγίες του Διαχειριστή του Δικτύου. 

5. Η ΔΕΣΜΗΕ Α.Ε., ως Διαχειριστής του Συστήματος, 
είναι υπεύθυνη, μεταξύ των άλλων, για τη διασφάλιση 
της μακροπρόθεσμης ικανότητας του δικτύου να αντα- 
ποκρίνεται στην εύλογη ζήτηση για τη μεταφορά ηλε¬ 
κτρικής ενέργειας και για την ασφάλεια του εφοδιασμού 
μέσω επαρκούς δυναμικού μεταφοράς και αξιοπιστίας 
του δικτύου και προγραμματίζει την ανάπτυξη του Συ¬ 
στήματος, εκπονώντας Μελέτη για την Ανάπτυξη του 
Συστήματος Μεταφοράς (ΜΑΣΜ). 

6. Η διαχείριση του Δικτύου Διανομής έχει ανατε¬ 
θεί προσωρινά στη ΔΕΗ Α.Ε., και πρόκειται έως την 
01.07.2007 να αναληφθεί από την εταιρεία ΔΕΣΔΗΕ Α.Ε., 
η οποία θα συσταθεί σύμφωνα με όσα προβλέπονται 
κατά το άρθρο 22 του ν. 2773/1999 και θα έχει αρμοδι¬ 
ότητες συνδυασμένου Διαχειριστή του Συστήματος και 
του Δικτύου. Ο Διαχειριστής του Δικτύου είναι αρμόδιος 
μεταξύ άλλων να διασφαλίζει την αξιοπιστία και ασφά¬ 
λεια του Δικτύου, λαμβάνοντας παραλλήλως κατάλληλα 
μέτρα για την προστασία του περιβάλλοντος, να δια¬ 
σφαλίζει τη διατήρηση τεχνικά άρτιου και οικονομικά 
αποδοτικού Δικτύου, να διασφαλίζει ότι τηρούνται οι 
τεχνικές προδιαγραφές σχεδιασμού, λειτουργίας και 
συντήρησης του Δικτύου, ιδίως όσον αφορά την ποι¬ 
ότητα τάσης και την αξιοπιστία τροφοδότησης των 
Πελατών, όπως καθορίζονται στον Κώδικα Διαχείρισης 
του Δικτύου, να μεριμνά για την πρόσβαση στο Δίκτυο 
των κατόχων αδειών παραγωγής και προμήθειας και 
των Επιλεγόντων Πελατών, σύμφωνα με τους όρους 

και τις προϋποθέσεις που καθορίζονται στον Κώδικα 
Διαχείρισης του Δικτύου, να διασφαλίζει τη σύνδεση 
με το Δίκτυο όσων το ζητούν, σύμφωνα με τους όρους 
και τις προϋποθέσεις που καθορίζονται στον Κώδικα 
Διαχείρισης του Δικτύου. 

7. Η ΔΕΗ Α.Ε. ως ολοκληρωμένη επιχείρηση, στο 
πλαίσιο της συμμετοχής της στην εκτέλεση έργων και 
εργασιών που συνδέονται άμεσα με την κατασκευή, 
λειτουργία και διαχείριση των μονοπωλιακών τμημά¬ 
των της αγοράς, ήτοι των ηλεκτρικών δικτύων, φέρει 
σύμφωνα με τις διατάξεις του ν. 3426/2005 ουσιώδεις 
υποχρεώσεις λειτουργικού διαχωρισμού, έτσι ώστε να 
διασφαλίζεται η απρόσκοπτη λειτουργία της απελευ¬ 
θερωμένης αγοράς ηλεκτρικής ενέργειας. 

8. Τα προς χρηματοδότηση έργα είναι έργα υποδομής, 
τα αποτελέσματα των οποίων είναι κοινής ωφέλειας και 
η παρεχόμενη υπηρεσία (τροφοδότηση των περιοχών 
με ηλεκτρική ενέργεια) έχει την έννοια της καθολικής 
υπηρεσίας, η οποία θα εξυπηρετήσει κατά τον καλύ¬ 
τερο τρόπο την παροχή ηλεκτρισμού σε όλους τους 
καταναλωτές. 

9. Δεν υφίσταται θέμα προνομιακής μεταχείρισης ορι¬ 
σμένων επιχειρήσεων ή κλάδων παραγωγής, δεδομένου 
ότι από την υλοποίηση των έργων αυτών ωφελείται το 
σύνολο των χρηστών των γραμμών. Ως προς την ανά¬ 
θεση υλοποίησης των έργων στη ΔΕΗ Α.Ε., δεν τίθεται 
θέμα προνομιακής μεταχείρισης, καθώς αυτή, ως Κύριος 
του έργου, έχει αναλάβει την υποχρέωση ανάπτυξης 
του Συστήματος Μεταφοράς και του Δικτύου Διανομής 
βάσει της κείμενης νομοθεσίας. Κατά συνέπεια η χρη¬ 
ματοδότηση δεν έχει επιλεκτικό χαρακτήρα. 

10. Δεν τίθεται θέμα παράβασης των κανόνων περί 
ελεύθερου ανταγωνισμού, ούτε διαταράσσεται το ενδο¬ 
κοινοτικό εμπόριο, διότι αφενός οι δραστηριότητες οι 
σχετικές με τα έργα υποδομής των ηλεκτρικών δικτύων 
εντάσσονται στο μονοπωλιακό τμήμα της απελευθερω¬ 
μένης αγοράς ηλεκτρικής ενέργειας, αφετέρου τηρού¬ 
νται οι διατάξεις του παράγωγου κοινοτικού δικαίου και 
του ν. 3426/2005 περί λειτουργικού διαχωρισμού. 

11. Δεν παρέχεται στη ΔΕΗ Α.Ε. οικονομικό πλεονέκτη¬ 
μα, καθόσον την υποχρέωση διαχείρισης της υποδομής 
την έχει ο διαχειριστής του Συστήματος Μεταφοράς, και 
ο διαχειριστής του Δικτύου Διανομής, που οφείλουν να 
ενεργούν σύμφωνα με τα άρθρα 9 έως 12 και 14 έως 16 
αντίστοιχα, της Οδηγίας 2003/54/ΕΚ του Ευρωπαϊκού 
Κοινοβουλίου και του Συμβουλίου της 26ης Ιουνίου 2003 
σχετικά με τους κοινούς κανόνες για την εσωτερική 
αγορά ηλεκτρικής ενέργειας. Επισημαίνεται δε ότι οι 
διαχειριστές αυτοί στο πλαίσιο των καθηκόντων τους 
υποχρεούνται ιδίως να μεριμνούν ώστε να αποφεύγεται 
κάθε διάκριση μεταξύ των χρηστών ή των κατηγοριών 
χρηστών του εκάστοτε ηλεκτρικού δικτύου. Επιπλέον η 
επιβολή των τελών για τη χρήση της υποδομής γίνεται 
κατά τρόπο αντικειμενικό, όπως ορίζεται στις κείμενες 
διατάξεις. 

12. Με το υπ’ αριθμ. 0-12308/12.12.2005 έγγραφο της 
Ρυθμιστικής Αρχής Ενέργειας, με το οποίο η ΡΑΕ απο¬ 
δέχεται το λογιστικό διαχωρισμό των οικονομικών κα¬ 
ταστάσεων της ΔΕΗ Α.Ε. για τις εταιρικές χρήσεις 2001, 
2002 και 2003. 

13. Η αναγκαιότητα υλοποίησης του έργου «Υποβρύ¬ 
χια Διασύνδεση Κέρκυρας - Ηγουμενίτσας» απορρέει 
από το γεγονός ότι κατά την περίοδο υψηλών φορτίων 


παρατηρούνται σοβαρά προβλήματα χαμηλών τάσεων 
στους υποσταθμούς (Υ/Σ) της Κέρκυρας, με κίνδυνο την 
κατάρρευση του συστήματος της περιοχής και τη διακο¬ 
πή του εφοδιασμού. Για την αντιμετώπιση του κινδύνου 
αυτού έχει προγραμματισθεί η αναβάθμιση της σύνδε¬ 
σης της νήσου Κέρκυρας με το Ηπειρωτικό Σύστημα 
με την κατασκευή νέας σύνδεσης 150 1<ν Ηγουμενίτσα 

- Αγιος Βασίλειος Κέρκυρας. Το έργο εντάσσεται στην 
εγκεκριμένη ΜΑΣΜ. 

14. Τα έργα μέσης τάσης «Υποβρύχια Διασύνδεση Μέ¬ 
σης Τάσης Πάρου - Νάξου» και «Υποβρύχια Διασύνδεση 
Μέσης Τάσης Πηλίου - Σκιάθου» κρίνονται ως απολύτως 
αναγκαία για την εξασφάλιση της επάρκειας και της 
εφεδρείας της ηλεκτρικής τροφοδότησης της Νάξου 
και των Β. Σποράδων. 

III. Τα υπ’αριθμ. ΔΣΠ/1577/11.10.2004 και ΔΣΠ/1627/18.10.04 
έγγραφα της ΔΕΗ με τα οποία αιτείται την χρηματοδό¬ 
τηση των αναφερόμενων στην παρούσα έργων. 

IV. Τα υπ’ αριθμ. ΔΝΕΜ/21880/18.5.2006 και ΔΚΣΔ/2871/ 
14.7.2005 έγγραφα της ΔΕΗ με τα οποία υπέβαλε τις 
μελέτες χρηματοοικονομικής ανάλυσης και ελέγχου 
σημαντικότητας των αναφερόμενων στην παρούσα 
έργων. 

V. Το γεγονός ότι η χρηματοδότηση των έργων έχει 
προβλεφθεί στο Μέτρο 6.3 του Επιχειρησιακού Προ¬ 
γράμματος «Ανταγωνιστικότητα» του Γ' ΚΠΣ, το οποίο 
αποβλέπει, μεταξύ των άλλων, στη βελτίωση της ποιό¬ 
τητας και αξιοπιστίας παροχής ηλεκτρισμού στις νησι¬ 
ωτικές περιοχές και στο οποίο ως Τελικός Δικαιούχος 
για τα έργα αυτά ορίζεται η ΔΕΗ Α.Ε. 

VI. Το γεγονός ότι προκαλείται δαπάνη στον Κρατικό 
Προϋπολογισμό, αποφασίζουμε: 

Άρθρο 1 

Πεδίο εφαρμογής 

Κατ’ εξουσιοδότηση της παρ. 13 του Αρθρου 82 του 
ν. 3057/2002 με την παρούσα απόφαση καθορίζονται οι 
αναγκαίες λεπτομέρειες για την επιχορήγηση μέσω του 
Προγράμματος Δημοσίων Επενδύσεων της Ανώνυμης 
Επιχείρησης με την επωνυμία «ΔΗΜΟΣΙΑ ΕΠΙΧΕΙΡΗΣΗ 
ΗΛΕΚΤΡΙΣΜΟΥ Α.Ε.», για την υλοποίηση των έργων: 
«Υποβρύχια Διασύνδεση Κέρκυρας - Ηγουμενίτσας», 
«Υποβρύχια Διασύνδεση Μέσης Τάσης Πάρου - Νάξου» 
και «Υποβρύχια Διασύνδεση Μέσης Τάσης Πηλίου - Σκι¬ 
άθου», τα οποία εντάσσονται στο Μέτρο 6.3 του Επιχει¬ 
ρησιακού Προγράμματος «Ανταγωνιστικότητα». 

Άρθρο 2 

Καθορισμός Πράξεων και'Υψους Επιχορήγησης 

1. Η επιχορήγηση βάσει της παρούσας απόφασης 
αφορά τα έργα: 

Α. «Υποβρύχια Διασύνδεση Κέρκυρας - Ηγουμενίτσας», 
το οποίο περιλαμβάνει: (α) εναέρια γραμμή μεταφοράς, 
(β) επεκτάσεις στους Υ/Σ Αγίου Βασιλείου Κέρκυρας και 
Ηγουμενίτσας, (γ) Προμήθεια και εγκατάσταση υποβρυ¬ 
χίου και υπογείου καλωδίου και (δ) κατασκευή τερματι¬ 
κών εγκαταστάσεων Υ/Β καλωδίου στην Ηγουμενίτσα. 

Β. «Υποβρύχια Διασύνδεση Μέσης Τάσης Πάρου - Νά¬ 
ξου» και «Υποβρύχια Διασύνδεση Μέσης Τάσης Πηλίου 

- Σκιάθου» τα οποία περιλαμβάνουν την Προμήθεια και 
εγκατάσταση υποβρυχίων καλωδίων 20 Κν. 

2. Το συνολικό κόστος των παραπάνω έργων προϋπο¬ 
λογίζεται σε 27 εκ. ΕΥΡΩ. Τα έργα θα χρηματοδοτηθούν 

κατά 50% από το ΠΔΕ. Το ποσό επιχορήγησης δεν 
δημιουργεί αξιόλογο περιθώριο κέρδους για τη ΔΕΗ 
Α.Ε., όπως συνάγεται από τις υποβληθείσες μελέτες 
χρηματοοικονομικής ανάλυσης και ελέγχου σημαντι- 
κότητας των έργων. 

3. Τα ειδικά τεχνικά και οικονομικά χαρακτηριστικά 
των έργων είναι αυτά που καθορίζονται στις Αποφάσεις 
Ένταξης των πράξεων, που εκδίδονται από την Ειδική 
Υπηρεσία Διαχείρισης του Επιχειρησιακού Προγράμμα¬ 
τος «Ανταγωνιστικότητα», σύμφωνα με τις διαδικασίες 
ένταξης πράξεων του Γ' Κοινοτικού Πλαισίου Στήριξης 
και την απόφαση του Υπουργού Εθνικής Οικονομίας 
18527/Γ ΔΑΠΠΠΔΕ 156/7.6.2001. 

Άρθρο 3 

Διαδικασία, Προϋποθέσεις και Δικαιολογητικά 
καταβολής της επιχορήγησης 

1. Μετά την απόφαση ένταξης των έργων στο Επιχει¬ 
ρησιακό Πρόγραμμα «Ανταγωνιστικότητα», η χρηματο¬ 
δότηση καταβάλλεται στη ΔΕΗ Α.Ε, μετά από αίτημά 
της, με απόφαση του Υπουργού Ανάπτυξης (Οικονομική 
Διεύθυνση), σε τμηματικές τριμηνιαίες ή εξαμηνιαίες δό¬ 
σεις και ανάλογα με την πορεία υλοποίησης των έργων 
και τις προβλέψεις πληρωμών του επομένου τριμήνου ή 
εξαμήνου κατά την καθιερωμένη διαδικασία. 

2. Βασικές προϋποθέσεις για τη λήψη των χρηματο¬ 
δοτήσεων για κάθε έργο είναι οι ακόλουθες: 

(α) Υποβολή μηνιαίων / τριμηνιαίων δελτίων έργου / 
υποέργων από την ΔΕΗ Α.Ε., με τον τύπο και τα περιεχό¬ 
μενα που καθορίζονται στην κοινή υπουργική απόφαση 
24812/Γ ΔΑΠΠΠΔΕ 235/20.7.2001, όπως ισχύει, βάσει των 
οποίων βεβαιώνεται υπεύθυνα από τα αρμόδια όργανα 
και υπηρεσίες της ΔΕΗ Α.Ε η πρόοδος του φυσικού και 
οικονομικού αντικειμένου του έργου. 

(β) Υποβολή αιτήματος χρηματοδότησης στην Οικο¬ 
νομική Διεύθυνση του Υπουργείου Ανάπτυξης, βάσει 
Δελτίου Πρόβλεψης των πληρωμών του επομένου τρι¬ 
μήνου, με παράλληλη κοινοποίηση στην Ειδική Υπηρεσία 
Διαχείρισης του Επιχειρησιακού Προγράμματος «Αντα¬ 
γωνιστικότητα», για την έκφραση σύμφωνης γνώμης. Το 
Δελτίο Πρόβλεψης πληρωμών καταρτίζεται με ευθύνη 
της ΔΕΗ Α.Ε. σύμφωνα με το αναλυτικό χρονοδιάγραμμα 
πληρωμών των αναδοχών των υποέργων, όπως αυτό 
προκύπτει από τις σχετικές συμβάσεις, που έχουν ήδη 
υπογράφει ή που πρόκειται να υπογραφούν εντός του 
ιδίου χρονικού διαστήματος, μεταξύ της ΔΕΗ Α.Ε και των 
αναδοχών, λαμβανομένων υπόψη και τυχόν αδιάθετων 
υπολοίπων προηγουμένων δόσεων. 

(γ) Διατύπωση σύμφωνης γνώμης χρηματοδότησης 
από την Ειδική Υπηρεσία Διαχείρισης του Επιχειρη¬ 
σιακού Προγράμματος «Ανταγωνιστικότητα», η οποία, 
λαμβάνοντας υπόψη τα στοιχεία φυσικής και οικονομι¬ 
κής προόδου του έργου, τα αδιάθετα υπόλοιπα και τα 
στοιχεία τεκμηρίωσης του αιτήματος χρηματοδότησης, 
εισηγείται προς τον Υπουργό Ανάπτυξης, μέσω της Οι¬ 
κονομικής Διεύθυνσης του Υπουργείου Ανάπτυξης, το 
ποσό της τριμηνιαίας/εξαμηνιαίας κατανομής πιστώ¬ 
σεων. 

3. Η πρώτη κατανομή πιστώσεων στα έργα της ΔΕΗ 
Α.Ε περιλαμβάνει, πέραν των προβλέψεων πληρωμών 
του επομένου τριμήνου και τις επιλέξιμες πληρωμές των 
υποέργων που έχουν ήδη πραγματοποιηθεί με ίδιους 
πόρους της εταιρείας, λόγω καθυστερημένης έναρξης 


των χρηματοδοτήσεων, και συμπεριλαμβάνονται σε μη¬ 
νιαία δελτία δήλωσης δαπανών. 

4. Μετά από σύμφωνη γνώμη της Υπηρεσίας Διαχείρι¬ 
σης του Επιχειρησιακού Προγράμματος «Ανταγωνιστικό¬ 
τητα» η Οικονομική Διεύθυνση του Υπουργείου Ανάπτυ¬ 
ξης εισηγείται την έκδοση Υπουργικής Απόφασης για 
επιχορήγηση της ΔΕΗ Α.Ε, σύμφωνα με την καθιερωμένη 
διαδικασία, και στην συνέχεια πραγματοποιείται κατα¬ 
νομή πίστωσης και δίδεται εντολή πληρωμής. 

5. Ως δικαιολογητικά, για τις εκταμιεύσεις προς τη 
ΔΕΗ Α.Ε από τον υπόλογο διαχειριστή του Υπουργείου 
Ανάπτυξης, ορίζονται: 

(α) Η εντολή κατανομής εξουσιοδότησης πληρωμής 
με συνημμένη τη σύμφωνη γνώμη της Υπηρεσίας Δι¬ 
αχείρισης Επιχειρησιακού Προγράμματος «Ανταγωνι¬ 
στικότητα». 

(β) Τα δικαιολογητικά που υποχρεούται να προσκομί¬ 
ζει η ΔΕΗ Α.Ε και είναι τα ακόλουθα: 

- Ιδρυτικό και ισχύον καταστατικό της εταιρείας. 

- Ισολογισμός προηγούμενου έτους. 

- Εγκεκριμένος προϋπολογισμός τρέχοντος έτους 

- Βεβαίωση της Δ39 Δ/νσης Ν.Π.Δ.Δ. του Γενικού Λο¬ 
γιστηρίου του Κράτους περί υποβολής των οικονομικών 
στοιχείων του ν. 2166/1993 (Στατιστικά Δελτία). 

- Σε περίπτωση επιχορήγησης ποσού ως προκατα¬ 
βολή, κατάθεση ισόποσης εγγυητικής επιστολής Τρα- 
πέζης. 

- Τιμολόγιο είσπραξης του ποσού επιχορήγησης 

- Απόδειξη είσπραξης επιχορήγησης. 

- Οποιοδήποτε άλλο δικαιολογητικά ζητηθεί από την 
αρμόδια υπηρεσία ή από τον υπόλογο διαχειριστή. 

6. Ως δικαιολογητικά απόδοσης για τη δημοσιονομική 
τακτοποίηση και απαλλαγή του υπολόγου ορίζονται: 

- Η εντολή κατανομής εξουσιοδότησης πληρωμής με 
συνημμένη τη σύμφωνη γνώμη της Υπηρεσίας Διαχεί¬ 
ρισης του Επιχειρησιακού Προγράμματος «Ανταγωνι¬ 
στικότητα». 

- Αποδεικτικό κατάθεσης του ποσού με επιταγή της 
Τράπεζας της Ελλάδος, η οποία εκδίδεται στο όνομα 
της ΔΕΗ Α.Ε και κατατίθεται από τον υπόλογο σε πίστω¬ 
ση του λογαριασμού του έργου σε Τράπεζα επιλογής 
της ΔΕΗ. 

- Κατάσταση δαπάνης εις τριπλούν. 

Αρθρο 4 

Υποχρεώσεις της ΔΕΗ - Συνέπειες μη τήρησης - 
Κυρώσεις 

1. Η ΔΕΗ για τη λήψη των χρηματοδοτήσεων υπο- 
χρεούται να τηρεί, ως Τελικός Δικαιούχος, τις γενικές 
διατάξεις του ν. 2860/2000 και ειδικότερα τους όρους 
και τις προϋποθέσεις της υπ’ αριθμ. 24812/Γ ΔΑΠΠΠΔΕ 
235/2072001 κοινής υπουργικής απόφασης, όπως ισχύει 
και εξειδικεύεται στις οικείες αποφάσεις ένταξης πρά¬ 
ξεων στο Επιχειρησιακό Πρόγραμμα «Ανταγωνιστικό¬ 
τητα». 

2. Η ΔΕΗ Α.Ε. οφείλει να τηρεί την εθνική και κοινοτική 
νομοθεσία περί συντονισμού των διαδικασιών σύναψης 
και εκτέλεσης δημοσίων συμβάσεων έργων, προμηθειών 
και υπηρεσιών. 

3. Η ΔΕΗ Α.Ε. οφείλει να τηρεί τις διατάξεις της οδη¬ 
γίας της Επιτροπής περί διαφάνειας των οικονομικών 
σχέσεων μεταξύ των κρατών μελών και των δημοσίων 
επιχειρήσεων. 

4. Ο λογιστικός χειρισμός των χρηματοδοτήσεων από 
τη ΔΕΗ πραγματοποιείται σύμφωνα με τα καθοριζόμενα 
στις σχετικές διατάξεις περί επιχορηγήσεων της φορο¬ 
λογικής νομοθεσίας. 

5. Το ποσό της χρηματοδότησης δεν επιτρέπεται να 
λαμβάνεται υπόψη για τον καθορισμό του ετήσιου κό¬ 
στους του Συστήματος, καθώς και για τον καθορισμό 
των τιμολογίων των χρηστών των γραμμών αυτών. 

6. Αν η ΔΕΗ δεν τηρήσει τις υποχρεώσεις που ορί¬ 
ζονται και απορρέουν από τις διατάξεις της παρούσας 
απόφασης, τα ποσά της επιχορήγησης ανακτώνται, σύμ¬ 
φωνα με τις διατάξεις της κείμενης νομοθεσίας και 
εισπράττονται κατά τις διατάξεις του κώδικα Είσπραξης 
Δημοσίων Εσόδων, επιβαρυνόμενα με τους νομίμους 
τόκους και προσαυξήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2006 

Ο! ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

-♦- 

Αριθμ. Οικ. 10062 (2) 

Συμβάσεις μίσθωσης έργου στον Δήμο Πεταλούδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) με τις οποίες η αρμοδιότητα καθορι¬ 
σμού του αριθμού των προσώπων τα οποία μπορούν 
να απασχολούνται τους ΟΤΑ Α' και Β' βαθμού και τα 
νομικά πρόσωπα με σύμβαση μίσθωσης έργου ασκείται 
από το Γ ενικό Γ ραμματέα της Περιφέρειας. 

2. Τις διατάξεις της περ. γ' της παρ. 1 του άρθρου 1 
του ν. 301/1976. 

3. Το υπ’ αριθμ. οικ. 12935/10.3.2006 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, σχετικά με τον «Προγραμματισμό προσλή¬ 
ψεων προσωπικού έτους 2006 στους Ο.Τ.Α. α' και β' 
βαθμού». 

4. Η υπ’ αριθμ. ΔΙΠΠ/Φ.2.9/οικ.2351/2.2.2006 εγκύκλιο της 
Γ ενικής Γ ραμματείας Δημόσιας Διοίκησης. 

5. Τ ις ανάγκες του Δήμου Πεταλούδων για την εκτέ¬ 
λεση των έργων του. 

6. Την υπ’ αριθμ. ΔΙΠΠ/Φ.ΕΓΚΡ.1/272/12074/26.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ και την υπ’ αριθμ. 34047/7.7.2006 
απόφαση κατανομής του Υφυπουργού Εσωτερικών, 
Δημόσιας Διοίκησης και Αποκέντρωσης, με την οποία 
εγκρίθηκαν για τους Πρωτοβάθμιους ΟΤΑ, συμβάσεις 
μίσθωσης έργου, για ένα (1) έτος. 

7. Το υπ’ αριθμ. οικ. 37480/12.7.2006 έγγραφο του ΥΠ.ΕΣ. 
Δ.Δ.Α., σχετικά με την «έγκριση συμβάσεων μίσθωσης 
έργου», αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με μίσθωση έργου από 
τον Δήμο Πεταλούδων, σύμφωνα με τις διατάξεις του 
άρθρου 681 κ.ε. του Αστικού κώδικα ως εξής: 


ΕΙΔΙΚΟΤΗΤΑ ΑΤΟΜΑ 

ΠΕ Πολιτικός Μηχανικός 1 

ΣΥΝΟΛΟ 1 

Τα συγκεκριμένα έργα που πρόκειται αν εκτελεστούν 
είναι αυτά που αφορούν στην απρόσκοπτη ομαλή λει¬ 
τουργία του Δήμου Πεταλούδων. 

Το χρονικό διάστημα που απαιτείται για την ολοκλή¬ 
ρωση των προαναφερόμενων έργων είναι μέχρι ένα 
(1) έτος. 

Οι αμοιβές τους θα καθοριστούν στις συμβάσεις που 
θα υπογραφούν και οπωσδήποτε δεν θα υπερβεί συνο¬ 
λικά το προβλεπόμενο στον προϋπολογισμό του Δήμου 
Πεταλούδων, ποσό. 

Ως τόπος εκτέλεσης των έργων ορίζεται ο Δήμος 
Πεταλούδων. 

Τα συγκεκριμένα έργα δεν ανάγονται στον κύκλο των 
καθηκόντων των υπαλλήλων που υπηρετούν σήμερα στο 
Δήμο Πεταλούδων και ούτε μπορούν να εκτελεστούν απ’ 
αυτούς, λόγω της εξειδίκευσης του αντικειμένου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 17 Ιουλίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. Οικ. 10059 (3) 

Συμβάσεις μίσθωσης έργου στο Δήμο Λέρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) με τις οποίες η αρμοδιότητα καθορι¬ 
σμού του αριθμού των προσώπων τα οποία μπορούν 
να απασχολούνται τους ΟΤΑ Α' και Β' βαθμού και τα 
νομικά πρόσωπα με σύμβαση μίσθωσης έργου ασκείται 
από το Γ ενικό Γ ραμματέα της Περιφέρειας. 

2. Τις διατάξεις της περ. γ' της παρ. 1 του άρθρου 1 
του ν.301/1976. 

3. Το υπ’ αριθμ. οικ. 12935/10.3.2006 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, σχετικά με τον «Προγραμματισμό προσλή¬ 
ψεων προσωπικού έτους 2006 στους Ο.Τ.Α. α' και β' 
βαθμού». 

4. Η υπ’ αριθμ. ΔΙΠΠ/Φ.2.9/οικ.2351/2.2.2006 εγκύκλιο της 
Γ ενικής Γ ραμματείας Δημόσιας Διοίκησης. 

5. Τις ανάγκες του Δήμου Λέρου για την εκτέλεση 
των έργων του. 

6. Την υπ’ αριθμ. ΔΙΠΠ/Φ.ΕΓΚΡ.1/272/12074/26.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/98 ΠΥΣ και την υπ’ αριθμ. 34047/7.7.2006 από¬ 
φαση κατανομής του Υφυπουργού Εσωτερικών, Δημόσι¬ 
ας Διοίκησης και Αποκέντρωσης, με την οποία εγκρίθη- 
καν για τους Πρωτοβάθμιους ΟΤΑ, συμβάσεις μίσθωσης 
έργου, για ένα (1) έτος. 

7. Το υπ’ αριθμ. οικ. 37480/12.7.2006 έγγραφο του ΥΠ.ΕΣ. 
Δ.Δ.Α., σχετικά με την «έγκριση συμβάσεων μίσθωσης 
έργου», αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με μίσθωση έργου από 
τον Δήμο Λέρου, σύμφωνα με τις διατάξεις του άρθρου 
681 κ.ε. του Αστικού κώδικα ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΙΔΙΚΟΤΗΤΑ ΑΤΟΜΑ 

ΠΕ/ΤΕ Οικονομικής ή Τεχνικής Κατεύθυνσης 1 

ΣΥΝΟΛΟ 1 

Τα συγκεκριμένα έργα που πρόκειται αν εκτελεστούν 
είναι αυτά που αφορούν στην απρόσκοπτη ομαλή λει¬ 
τουργία του Δήμου Λέρου. 

Το χρονικό διάστημα που απαιτείται για την ολοκλή¬ 
ρωση των προαναφερόμενων έργων είναι μέχρι ένα 
(1) έτος. 

Οι αμοιβές τους θα καθοριστούν στις συμβάσεις που 
θα υπογραφούν και οπωσδήποτε δεν θα υπερβεί συνο¬ 
λικά το προβλεπόμενο στον προϋπολογισμό του Δήμου 
Λέρου, ποσό. 

Ως τόπος εκτέλεσης των έργων ορίζεται ο Δήμος 
Λέρου. 

Τα συγκεκριμένα έργα δεν ανάγονται στον κύκλο των 
καθηκόντων των υπαλλήλων που υπηρετούν σήμερα 
στον Δήμο Λέρου και ούτε μπορούν να εκτελεστούν απ’ 
αυτούς, λόγω της εξειδίκευσης του αντικειμένου. 

Ρόδος, 17 Ιουλίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. Οικ. 10058 (4) 

Συμβάσεις μίσθωσης έργου στον Δημοτικό Παιδικό 
Σταθμό Καρπάθου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) με τις οποίες η αρμοδιότητα καθορι¬ 
σμού του αριθμού των προσώπων τα οποία μπορούν 
να απασχολούνται τους ΟΤΑ Α' και Β' βαθμού και τα 
νομικά πρόσωπα με σύμβαση μίσθωσης έργου ασκείται 
από το Γ ενικό Γ ραμματέα της Περιφέρειας. 

2. Τις διατάξεις της περ. γ' της τιαρ. 1 του άρθρου 1 
του ν. 301/1976. 

3. Το υπ’ αριθμ. οικ. 12935/10.3.2006 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, σχετικά με τον «Προγραμματισμό προσλή¬ 
ψεων προσωπικού έτους 2006 στους Ο.Τ.Α. α' και β' 
βαθμού». 

4. Η υπ’ αριθμ. ΔΙΠΠ/Φ.2.9/οικ.2351/2.2.2006 εγκύκλιο της 
Γ ενικής Γ ραμματείας Δημόσιας Διοίκησης. 

5. Τις ανάγκες του Δημοτικού Παιδικού Σταθμού Καρ¬ 
πάθου για την εκτέλεση των έργων του. 

6. Την υπ’ αριθμ. ΔΙΠΠ/Φ.ΕΓΚΡ.1/272/12074/26.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ και την υπ’ αριθμ. 34047/7.7.2006 
απόφαση κατανομής του Υφυπουργού Εσωτερικών, 
Δημόσιας Διοίκησης και Αποκέντρωσης, με την οποία 
εγκρίθηκαν για τους Πρωτοβάθμιους ΟΤΑ, συμβάσεις 
μίσθωσης έργου, για ένα (1) έτος. 

7. Το υπ’ αριθμ. οικ. 37480/12.7.2006 έγγραφο του ΥΠ.ΕΣ. 
Δ.Δ.Α., σχετικά με την «έγκριση συμβάσεων μίσθωσης 
έργου», αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με μίσθωση έργου από 
τον Δημοτικό Παιδικό Σταθμό Καρπάθου, σύμφωνα με 
τις διατάξεις του άρθρου 681 κ.ε. του Αστικού κώδικα 
ως εξής: 


ΕΙΔΙΚΟΤΗΤΑ ΑΤΟΜΑ 

ΔΕ Βοηθοί Βρεφονηπιοκόμοι 2 

ΣΥΝΟΛΟ 2 

Τα συγκεκριμένα έργα που πρόκειται αν εκτελεστούν 
είναι αυτά που αφορούν στην απρόσκοπτη ομαλή λει¬ 
τουργία του Δημοτικού Παιδικού Σταθμού Καρπάθου . 

Το χρονικό διάστημα που απαιτείται για την ολοκλή¬ 
ρωση των προαναφερόμενων έργων είναι μέχρι ένα 
(1) έτος. 

Οι αμοιβές τους θα καθοριστούν στις συμβάσεις που 
θα υπογραφούν και οπωσδήποτε δεν θα υπερβεί συνο¬ 
λικά το προβλεπόμενο στον προϋπολογισμό του Δημο¬ 
τικού Παιδικού Σταθμού Καρπάθου, ποσό. 

Ως τόπος εκτέλεσης των έργων ορίζεται ο Δημοτικός 
Παιδικός Σταθμός Καρπάθου. 

Τα συγκεκριμένα έργα δεν ανάγονται στον κύκλο των 
καθηκόντων των υπαλλήλων που υπηρετούν σήμερα 
στον Δημοτικό Παιδικό Σταθμό Καρπάθου και ούτε μπο¬ 
ρούν να εκτελεστούν απ’ αυτούς, λόγω της εξειδίκευσης 
του αντικειμένου. 

Ρόδος, 17 Ιουλίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. Οικ. 10066 (5) 

Συμβάσεις μίσθωσης έργου στον Δημοτικό Αθλητικό 
Οργανισμό Καλυμνίων (Δ.Α.Ο.Κ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν.2527/97 (ΦΕΚ 206/ 
Α/8.10.1997) με τις οποίες η αρμοδιότητα καθορισμού 
του αριθμού των προσώπων τα οποία μπορούν να απα¬ 
σχολούνται τους ΟΤΑ Α' και Β' βαθμού και τα νομικά 
πρόσωπα με σύμβαση μίσθωσης έργου ασκείται από 
το Γ ενικό Γ ραμματέα της Περιφέρειας. 

2. Τις διατάξεις της περ. γ' της παρ. 1 του άρθρου 1 
του ν. 301/1976. 

3. Το υπ’ αριθμ. οικ. 12935/10.3.2006 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, σχετικά με τον «Προγραμματισμό προσλή¬ 
ψεων προσωπικού έτους 2006 στους Ο.Τ.Α. α' και β' 
βαθμού». 

4. Η υπ’ αριθμ. ΔΙΠΠ/Φ.2.9/οικ.2351/2.2.2006 εγκύκλιο της 
Γενικής Γραμματείας Δημόσιας Διοίκησης. 

5. Τις ανάγκες του Δημοτικού Αθλητικού Οργανισμού 
Καλυμνίων (Δ.Α.Ο.Κ.) για την εκτέλεση των έργων του. 

6. Την υπ’ αριθμ. ΔΙΠΠ/Φ.ΕΓΚΡ.1/272/12074/26.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/98 ΠΥΣ και την υπ’ αριθμ. 34047/7.7.2006 από¬ 
φαση κατανομής του Υφυπουργού Εσωτερικών, Δημόσι¬ 
ας Διοίκησης και Αποκέντρωσης, με την οποία εγκρίθη- 
καν για τους Πρωτοβάθμιους ΟΤΑ, συμβάσεις μίσθωσης 
έργου, για ένα (1) έτος. 

7. Το υπ’ αριθμ. οικ. 37480/12.7.2006 έγγραφο του ΥΠ.ΕΣ. 
Δ.Δ.Α., σχετικά με την «έγκριση συμβάσεων μίσθωσης 
έργου», αποφασίζουμε: 

Καθορίζουμε τον αριθμό των προσώπων που είναι 

απαραίτητο να απασχοληθούν με μίσθωση έργου από 
τον Δημοτικό Αθλητικό Οργανισμό Καλυμνίων (Δ.Α.Ο.Κ.), 
σύμφωνα με τις διατάξεις του άρθρου 681 κ.ε. του Αστι¬ 
κού κώδικα ως εξής: 

ΕΙΔΙΚΟΤΗΤΑ ΑΤΟΜΑ 

ΠΕ Καθηγητές Φυσικής Αγωγής 2 

ΣΥΝΟΛΟ 2 

Τα συγκεκριμένα έργα που πρόκειται αν εκτελεστούν 
είναι αυτά που αφορούν στην απρόσκοπτη ομαλή λει¬ 
τουργία του Δημοτικού Αθλητικού Οργανισμού Καλυ¬ 
μνίων (Δ.Α.Ο.Κ.). 

Το χρονικό διάστημα που απαιτείται για την ολοκλή¬ 
ρωση των προαναφερόμενων έργων είναι μέχρι ένα 
(1) έτος. 


Οι αμοιβές τους θα καθοριστούν στις συμβάσεις που θα 
υπογραφούν και οπωσδήποτε δεν θα υπερβεί συνολικά 
το προβλεπόμενο στον προϋπολογισμό του Δημοτικού 
Αθλητικού Οργανισμού Καλυμνίων (Δ.Α.Ο.Κ.), ποσό. 

Ως τόπος εκτέλεσης των έργων ορίζεται ο Δημοτικός 
Αθλητικός Οργανισμός Καλυμνίων (Δ.Α.Ο.Κ.). 

Τα συγκεκριμένα έργα δεν ανάγονται στον κύκλο 
των καθηκόντων των υπαλλήλων που υπηρετούν σή¬ 
μερα στον Δημοτικό Αθλητικό Οργανισμό Καλυμνίων 
(Δ.Α.Ο.Κ.) και ούτε μπορούν να εκτελεστούν απ’ αυτούς, 
λόγω της εξειδίκευσης του αντικειμένου. 

Ρόδος, 17 Ιουλίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


1 ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ -Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0ϋ: 


Τεύχος 

Περίοδος 

Ευπο 

Τεύχος 

Περίοδος 

ΕϋΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 θυτο ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίηίοτηοΐ: ΙτΙΙρ://νννννν.Βΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβγπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπάλληλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ) 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 6υτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΒΓΠβΙ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙτΙΙρΥ/νννννν.βΙ.ίμ - β-Π!3ίΙ: »6ύπΐ38ΐβΓ@β1.9ΐ· 













